
d’Esquerra Republicana 
a la Plaça de Braus de Camprosa 



L’arribada dels oradors 

Molt abans de les onze, una im¬ 
mensa multitud omplenava els graons 
de la plaça, s’enfilava a les barreres, 
s’apilotava en els passadissos. Hi era 
abundosament representat l’element 
femení. Les senyeres posaven una 
nota de color intens damunt les cla¬ 
pes groguenques i blavoses dels ho¬ 
mes en mànegues de camisa. Només 
amb tres quarts de retard arribaren 
els oradors, acompanyats del Batlle 
i d’altres autoritats de pes que repar¬ 
tien salutacions a dojo. Cessaren 
automàticament els picaments de 
peus, els xiulets i els couplets cas- 
tiços/ Segueren a la presidència: 
Francesc Macià, Ventura Gassol, 
Joaquim Xirau,^ el Comandante 
Franco, l’arcalde Josep Riera (a) 
Avellanetes, el Jutge municipal, el 
mestre, el cap de carrabiners, el 
president de la Juventut camprosia- 
na i el nostre estimat col·lega i secre¬ 
tari de l’AjuntamentEnPau Frescals, 
director d 'El llampec de Campro¬ 
sa, diari independent de notícies, 
avisos i deports. La gent, en adonar- 
se de la presència de Yaoi damunt 
de l’estrada, l’aplaudeix apoteòsica- 
ment i un tendre infantó li tirà un 
llonguet. Després de llarga estona, 
es fa el silenci, i la gent es disposa 
a oir la paraula dels nostres il·lustres 
capdavanters. 

Parla el Batlle 

El Batlle Avellanetes, demana 
democràticament un traguet d’aigua 
al carameler i llança la següent 
arenga: 

Ciutadans de Camprosa: 

Es una gran dignitat per al nostre 
poble hostatxar uns herois tan 
grossos com els que avui ens parla¬ 
ran. Tenim la gran ditxa de què 
enraonin aquí, abans de parlar a 
Calanyet. Nosaltres som més revo¬ 
lucionaris que els de Calanyet. Nos¬ 
altres sabem que els contraris del 
progrés de la humanitat són els je¬ 
suïtes, els de dalt i En Torras i Ba¬ 
ges i aquesta gent que fan proces¬ 
sons i ens embruten els carrers de 
paperets i serpentines i que voldrien 
que la Inquisició tornés a empresonar 
la gente bien . I per això estem con¬ 
tents d’homenatjar aquests herois 
que en mig de les tempestes s’han 


sabut obrir pas i que encendran tot 
el que convingui encendre i apaga¬ 
ran tots els ciris de tots els altars 
de totes les parròquies de tot Cata¬ 
lunya i de tot Espanya i de tot Euro¬ 
pa i de tot el món... (Ovació). Com¬ 
panys: Visca la República! Mori la 
raça llatina! 

Fou molt aplaudit. 

Joaquim Xirau 

el segueix en l’ús de la paraula. La 
seva testa i sobretot el seu mirar 
causen una impressió forta en el 
tendre cor de les damisel·les. Digué: 

Ciutadans: Us vinc a parlar en 
nom de la Cultura. La Cultura és la 
carn d’otla dels savis. Jo soc, sense 
cap dubte, l’home més culte i més 
revolucionari de Catalunya. On jo 
enraono, tothom ha de callar. Quan 
jo era a Anglaterra, escrivia a La 
Nau i deia que En Rovira i Virgili 
fóra sempre el meu cabdill: no ho ha 
estat, però ho és un altre que val mes 
que ell. Metafísicament parlant, l’ho- 
me és un esperit i En Macià d’es¬ 
perit en té més que ningú. En nom 
de l’esperit, jo us demano que voteu 


per Yaoi I pels espirituals que l’a¬ 
companyen, als quals podria aplicar- 
se aquella frase d’Ortega i Gasset: 
«Los àrboles, a veces, parecen al- 
cornoques». En nom de l’esperit i 
de la cultura, voteu-nos, que nos¬ 
altres us donarem més cultura i més 
esperit, i aquella llibertat que Kant 
explica dient: «Caseu-vos amb qui 
volgueu i quan us en canseu, deixeu- 
ho córrer que els pedagogs ja es 
cuidaran dels vostres fills». Tots els 
diners són pocs per a la cultura, 
perquè la cultura és la llibertat i els 
capellans no valen res perquè la do¬ 
nen a bon preu. Visca la llibertat! 
Visquin les escoles! 

Encara que algunes dones deien 
que ja estaven contentes del mestre, 
tothom coïncidí en què havia parlat 
un gran savi. Immediatament s’aixecà 

El Comandante Franco 

Compafíeros—digué—no os hablo 
en catalàn porque no lo se, ni ganas, 
pero todos me entenderéis, sobre 
todo los que hayàis cumplido el ser- 
vicio y las que hayàis sido servicio. 
También yo he prestado grandes 
servicios a mi patria. Yo quiero mu- 


cho a Macià, porque comimos juntos 
jamón en el Hotel Albert, de Bruse* 
las, y estoy muy satisfecho de ir en 
su candidatura, y mi esposa también 
està muy contenta. El Estatuto de 
Cataluna, según lo que diga estarà 
bien, y según lo que diga no tanto, 
pero siempre estarà mejor que si lo 
hubiese escrito la Liga. Y en prueba 
de lo mucho que yo quiero a Macià, 
permitid que le abrace y que le dé 
un beso. 

En mig d’aplaudiments frenètics, 
el gran aviador s’enfila fins al vene¬ 
rable avi i aterritza un bes en l’aerò¬ 
drom del seu front. En el públic, 
ressonen també petons a desdir. La 
noia de la Carnisseria diu: Y a mí, 
que no me daràs un beso, Franco? 
En Franco li concedeix. Alguns xi¬ 
cots criden olé . Les altres noies 
també voldrien un petó, però no 
gosen demanar-lo. I en mig de la 
màxima expectació s’aixeca 

En Ventura Gassol 

% 

EI parlament del gran poeta fou 
una peça magistral. La seva atracti¬ 
va cabellera, deixà molt petites les 
dolceses d’En Xirau i la fogositat 
de Franco. Començà d’aquesta ma¬ 
nera: 

Venint, camí de Camprosa, con¬ 
templant els camins d’or i les vinyes 
ufanoses, orgull de la nostra terra, 
no he pogut menys d’adreçar la pen¬ 
sa a la nostra aimada Catalunya i 
d’anhelar que jo i Yaoi poguem ad¬ 
ministrar-la molts anys per aquests 
camins de prosperitat. 

Però, deixant la mussa que—a 
despit meu—se m’emporta vull par* 
lar-vos de coses més positives i que 
donen més rendiment, com són les 
eleccions properes. L’Esquerra cata¬ 
lana—afegeix—ha portat la Repú¬ 
blica i com que l’ha portat ha de 
manar i els altres han d’obeir: i 
aquesta és la vertadera llibertat. 
Jo conec molt els capellans, perquè 
he estat seminarista i perquè durant 
la Dictadura em salvaren la vida 
més d’un cop, i per això puc assegu¬ 
rar-vos que si el Doctor Torras vis¬ 
qués, avui no hi hauria hagut do¬ 
massos als balcons i fóra ell el meu 
escolanet. (Ovació) I jo us dic que 
el vostre senyor Rector ha d’ésser 
també el vostre escolà i que vosaltres 
heu de dir la Missa de la Llibertat 
de Catalunya i haveu de predicar 



En Macià fou pres a Prats de Molló, prenent cafè. 1 ara està 
pres, voltat de cafeteres. 

el divorci, l’escola sense religió i la 
moralitat. (Aplaudiments). 

Finalment, haveu d'entendre que 
no som espanyols. El que us ha dit 
En Franco no ho haveu entès. Si ho 
haguéssiu entès, no el votaríeu. No 
essent espanyols, votareu un espa¬ 
nyol, precisament perquè no en sou, 
i així aviat el llorer de la victòria 
coronarà la testa de Yaoi que ens ha 
dut la Llibertat. He dit. 

Entusiasme boig. Quin xicot més 
espavilat», diuen els savis de cafè. 
M*ha agradat pel senyor Rector, 
afirma l'ex-campaner. El batlle es 
posa dret, i avisa que enraonarà el 
President de Catalunya. Després de 
dos mihuts i mig d’aplaudiments, 
Francesc Macià pronuncià aquest 
discurs: 

Catalans de Camprosa! 

Jo sols us diré quatre paraules d’a¬ 
graïment per l'exemple de civisme 
que esteu, que estem donant a tot 
Catalunya Jo vull la unió de tots 
els catalans, encara que jo sigui 
un home de partit, perquè estem 
prop d’aquell dia en què han de 
finir els mals i els gemecs de la 
nostra terra i obrir-se les portes de 
la llibertat. Aquell dia, els obrers 
tindreu una caseta amb gallines i tot 
i jo abandonaré l’Hotel Ritz i viuré 
a la Casa dels Canonges. Es cert 
que no ens han volgut donar una 
República federal, però dins d’aquest 
Règim unitari, Catalunya ostentarà 
els seus drets, mitjançant l'Estatut 
que serà signat per les Corts Cons¬ 
tituents. 

—Ai, mare! No ho acabo d’enten¬ 
dre, feu una dona. 

Ja ho entendreu més endavant. 

I si les Corts Constituents no ens 
concedeixen aquesta llibertat, per 
aquesta vegada no passarà res, però 
esperarem unes altres Corts Cons¬ 
tituents i si aquestes altres no ens 
la donen... ens la pendrem i jo men¬ 
trestant, no sortiré del Palau de la 
Generalitat si no me’n treuen mort 
o si no em moro al llit, que tot po¬ 
dria ésser, donada la meva edat ben 
avançada. 

Germans: nosaltres volem una 
Catalunya lliure, esquerrana, autò¬ 
noma, però unida amb lligams espi¬ 
rituals i d’aviació a totes les altres 
terres espanyoles. 

La sortida 

Les últimes paraules desencadenen 
una tempestat d’aplaudiments. EI 
crit de Visca L'avi ressona profusa¬ 
ment. Després, surten ordenadament 
les autoritats, i desordenadament 
el públic. Tothom ha comprès que la 
llibertat vol dir pensar com els de 
l’Esquerra i que cadascú dels de 
l’Esquerra pensi com vulgui. Ha 
estat una diada inoblidable per a 
Camprosa; i mai com ara sentim 
la tragèdia de la mort del gran 
Jaume Russinyol. 


Abans de votar per l’Esquerra, 
que vol el divorci i nega el dret 
de propietat, penseu en les vostres 
dones i en els vostres fills. 


« 

REVOLUCIÓ? 

Encara ens parlen de Revolució, i ja ho veieu: En Macià instal lat al 
Ritz, com un príncep; En Lluhí i Vallescà, en aquella magnífica torre de sa 
propietat anant i venint amb el seu «Packard», i el germà Gassol fent-se 
arranjar la carretera que mena a la seva estada al Mont Carmel, perquè el 
cotxe hi llisqui suaument No hi creguis, poble, en aquests revolucionaris! 

Que no ho saps? Per rumbejar una mica, quan tenen un hoste estranger, 
ja fan servir aquella vaixella que, segons diuen, costà un milió de pessetes 
a la Diputació del temps de la Dictadura. 

Nosaltres no en som de revolucionaris. Volem que es consolidi la Repú¬ 
blica i, com deia Balmes, som partidaris del millor benestar possible per al 
major nombre possible i no creiem que la felicitat del poble l'hagi de fer 
ni la secularització dels cementiris ni la implantació del divorci, com 
afirmava En Companys a la Monumental. 

Que els deixin tranquils els morts i no les remenin les cendres dels avis, 
que si tornessin al món s'avergonyirien de veure aquests revolucionaris 
d'opereta. D’això prou n'estan convençuts alguns dels líders de l'Esquerra. 
iNo és veritat, senyor Lluhí? 

Que la deixin en pau la família i no vulguin portar la desunió dins de la 
llar! Nosaltres, com l'actual President de l'Audiència, en som totalment 
contraris del divorci i no volem que puguin tornar aquells temps de l'antiga 
Roma en què, com digué el Sr. Anguera de Sojo en unes declaracions de 
fa pocs dies, les dones comptaven els anys pels noms dels marits i no pels 
noms dels Cònsols. 

Poble de Catalunya! Perquè els partits assenyats vagin bé, és precís 
que el poble vagi bé. En canvi, perquè els partits extremistes trobin ressò, 
cal que el país i el poble vagin malament. 

Nosaltres no estem adscrits a un partit determinat, ni hem nascut per 
fer el joc de la Lliga. L’actuació que amb tanta intensitat hem portat a 
terme durant les passades setmanes és prou forta, perquè el públic pugui 
tenir idees clares sobre això. 

Peròj en els actuals moments, poble, no en dubtis: per Catalunya, que 
tots volem veure lliure dins d’una Espanya renovada; perquè la República 
es consolidi i respecti totes les llibertats; pel benestar de totes les classes 
socials, vota les candidatures adjuntes! 


Candidatures recomanades pels Comitè 
de Defensa d’Interessos Catalans 


BARCELONA-CIUTAT 


Ramón d’Abadal i Calderó 
Ramon Batlle i Matabosc 
Joaquim Cabot I Rovira 
Josep Codolà i Gaaldo 
Lluís Duran i Ventosa 
Lluís Ferrer i Vidal 
Francesc de P. Gambús i Rusca 


Antoni Martínez Domingo 
Francesc Matbeu i Fornells 
Andreu Oliva 1 Lacoma 
Antoni Par i Tusquets 
Pere Rahola i Molines 
Ferran Valls Taberner 
Joan Ventosa i Calvell 


BARCELONA - CIRCUMSCRIPCIÓ PROVINCIAL 


Jaume Andreu i Barber 
Josep ML Blanc i Romen 
Enric Maynés Gaspar 
Antoni Miracle i Mercadé 
Jaume de Riba i d’Espanya 


Frederic Roda i Ventura 
Joan Soler i Janer 
Leonci Soler i March 
Josep M.“ Trias de Bes 
Miquel Vidal i Guardiola 


CIRCUMSCRIPCIÓ DE GIRONA 

Josep Ayats Surribes Joan Fstelricb Artigues 

Carles Badia Malagrida Jaume Masó i Valentí 

Joan Vallès i Pujals 

CIRCUMSCRIPCIÓ DE LLEIDA 

Joan Ferran Lamich Jaume Filella Bregós 


CIRCUMSCRIPCIÓ DE TARRAGONA 

Josep M. Gich l Pi Albert Talavera i Sabater 

Joan B. Roca i Cabali Joan Torras i Puig 

Josep M. Tallada i Paulí 


Fiblades 

Voldríem deixar-ho ben clar: com 
a catòlics, no ens solidaritzem amb 
la política de ningú. Però això no 
vol dir que passejant imparcialment 
l'esguard per damunt de tots els par¬ 
tits, no poguem trobar bé allò que 
està bé i grotesc allò que és ridícul. 
I és ridícul, que mentre el senyor 
Prieto accepta plenament les direc¬ 
trius financieres del senyor Ventosa 
i el senyor Lerroux visita el senyor 
Cambó per a demanar-li constells 
econòmics, les esquerres de Barce¬ 
lona enraonin a desdir de la manera 
de despendre els diners i no diguin 
ni un mot sobre la manera de fer- 
los. Si no hi ha diners, hi haurà 
raons. 

* * * 

Com a soluoió a la fadiga obrera, 
el poeta Aiguadé, amb aquell ím¬ 
petu que el caracteritza, proposa 
que a les fàbriques el treball obrer 
sigui ritmat per una gran orquestra. 
Realment, existeix aquest anhel 
popular. A un poblet del Vallès, 
hi ha un barber que, tot afeitant, 
xiula com un cornetí i amb la gor¬ 
ja escarneix el contrabaix. I va fer- 
se unes, t arjes que deien: “Pedro 
Vinas Masip. Barbero a domicilio. 
Se afeita con música.” 

* * * 

Res de tan evangèlic com l'Es¬ 
querra. El Sr. Companys, no fa gai¬ 
res dies, multiplicà els pans a les 
bodes, de Canà, i En Ventura Gas¬ 
sol, com un eco die l’Evangeli, re¬ 
peteix: Qui no vota en Macià, vota 
contra Catalunya. Ara, que entre 
En Macià i nostre Senyor, havem 
d'admetre tanmateix un marge de 
diferència. Però el més evangèlic 
de tots, Lerroux: “Yo no he de rec¬ 
tificar nada. Digo como Cristo: 
Quien quiera entender que entienda. 


Veiam, nena, si saps dir: Visca 
Catalunya lliure!... Mori la monar¬ 
quia!... Fora l’Església!... 

—No papà! Yo no puedo decir 
esto.. 

—Ai! ai!... i per què? 

—Pero papaíto, Riera i Puntí, 
ignoras acaso que me estoy cdu 
cando en el Colegio de Isabel la 
Catòlica? 


Ï«P. ALT&S. —-noti 














